CELEX: 32021R0841
Language: hu
Date: 2021-02-19 00:00:00
Title: A Bizottság (EU) 2021/841 felhatalmazáson alapuló rendelete (2021. február 19.) a 640/2014/EU felhatalmazáson alapuló rendeletnek a szarvasmarha-, juh- és kecskefélék azonosítási és nyilvántartási rendszerével kapcsolatos meg nem felelésekre és az állattartási támogatási rendszerek vagy az állattartással kapcsolatos támogatási intézkedések keretében bejelentett állatokhoz kapcsolódó közigazgatási szankciók mértékének kiszámítására vonatkozó szabályok tekintetében történő módosításáról

2021.5.27.   
               
               
                  HU
               
               
                  Az Európai Unió Hivatalos Lapja
               
               
                  L 186/12
               
            
         A BIZOTTSÁG (EU) 2021/841 FELHATALMAZÁSON ALAPULÓ RENDELETE
         (2021. február 19.)
         a 640/2014/EU felhatalmazáson alapuló rendeletnek a szarvasmarha-, juh- és kecskefélék azonosítási és nyilvántartási rendszerével kapcsolatos meg nem felelésekre és az állattartási támogatási rendszerek vagy az állattartással kapcsolatos támogatási intézkedések keretében bejelentett állatokhoz kapcsolódó közigazgatási szankciók mértékének kiszámítására vonatkozó szabályok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1), és különösen annak 63. cikke (4) bekezdésére, 64. cikke (6) bekezdésére és 77. cikke (7) bekezdésére,
         mivel:
         
                     (1)
                  
                  
                     A 640/2014/EU felhatalmazáson alapuló bizottsági rendelet (2) 30. cikke az állattartáshoz kapcsolódó támogatási rendszerek keretében benyújtott, állatállomány-alapú támogatási kérelmeken alapuló, termeléstől függő önkéntes támogatás vagy az állattartáshoz kapcsolódó támogatási intézkedések keretében benyújtott kifizetési kérelmeken alapuló vidékfejlesztési támogatás céljából meghatározott állatok számának megállapítására vonatkozó szabályokat tartalmaz. Az említett cikk szabályokat állapít meg többek között a szarvasmarhafélék, valamint a juh- és kecskefélék azonosítási és nyilvántartási rendszerével kapcsolatos meg nem felelés eseteire vonatkozóan. A 21/2004/EK tanácsi rendelet (3) értelmében a tagállamoknak létre kell hozniuk a juh- és kecskefélék azonosítási és nyilvántartási rendszerét. Mivel ez az azonosítási és nyilvántartási rendszer a szarvasmarhafélék 1760/2000/EK európai parlamenti és tanácsi rendeletben (4) meghatározott azonosítási és nyilvántartási rendszeréhez hasonló követelményeket tartalmaz, helyénvaló összehangolni az említett három állatkategória azonosítási és nyilvántartási rendszerével kapcsolatos meg nem felelések figyelembevételére vonatkozó szabályokat. Ebben az összefüggésben helyénvaló a „füljelzőkre” való hivatkozást az említett két rendelettel összhangban az „azonosító eszközre” való hivatkozással felváltani.
                  
               
                     (2)
                  
                  
                     Figyelembe véve az integrált igazgatási és ellenőrzési rendszer fejlődését, valamint az egyszerűsítés érdekében helyénvaló kiigazítani a 640/2014/EU felhatalmazáson alapuló rendelet 31. cikkében meghatározott, az állattartáshoz kapcsolódó támogatási rendszerekre és az állatokra vonatkozó támogatási intézkedésekre vonatkozó közigazgatási szankciókat egyfelől legfeljebb három, nem meghatározott állatnak a közigazgatási szankciók alkalmazása alóli mentesítése révén, feltéve, hogy azonosító eszközök vagy igazoló dokumentáció révén egyedileg azonosíthatók, másfelől pedig a szankciók mértékének kiigazítása révén azon esetek vonatkozásában, amikor háromnál több állat minősül nem meghatározottnak.
                  
               
                     (3)
                  
                  
                     A 639/2014/EU felhatalmazáson alapuló bizottsági rendelet (5) 53. cikkének (4) bekezdésével összhangban, amennyiben a termeléstől függő támogatási intézkedés szarvasmarhafélékre és/vagy juhokra és kecskékre vonatkozik, a tagállamoknak a támogatásra való jogosultság feltételeként meg kell határozniuk az állatok azonosítására és nyilvántartására vonatkozóan az 1760/2000/EK rendeletben, illetve a 21/2004/EK rendeletben előírt követelményeket. Továbbá az említett rendeletekkel összhangban az állatokkal kapcsolatos olyan eseményeket, mint a születések, az elhullások és a mozgások, bizonyos határidőn belül be kell jelenteni a számítógépes adatbázisba. E határidő be nem tartása az érintett állat tekintetében meg nem felelésnek minősül. Az arányosság biztosítása érdekében és a tagállam által meghatározott egyéb jogosultsági feltételek sérelme nélkül azonban a szarvasmarha-, juh- és kecskeféléket közigazgatási szankciók alkalmazása nélkül támogatásra jogosultnak kell tekinteni, amennyiben az állatokkal kapcsolatos esemény késedelmes bejelentése a birtokon tartási időszak kezdete vagy egy adott referencia-időpont előtt történt, amint azt a tagállam a 639/2014/EU felhatalmazáson alapuló rendelet 53. cikkének (4) bekezdésével összhangban megállapította.
                  
               
                     (4)
                  
                  
                     Az egyértelműség és az egyszerűsítés érdekében a 640/2014/EU felhatalmazáson alapuló rendelet 31. cikke (3) bekezdésének szövegében összhangba kell hozni az igénylésen alapuló és az igényléstől független rendszerre vonatkozó rendelkezéseket.
                  
               
                     (5)
                  
                  
                     Ezért a 640/2014/EU felhatalmazáson alapuló rendeletet ennek megfelelően módosítani kell.
                  
               
                     (6)
                  
                  
                     Annak érdekében, hogy a tagállamoknak elegendő idejük legyen rendszereik kiigazítására a módosított szabályok végrehajtása érdekében, indokolt úgy rendelkezni, hogy ez a rendelet a 2021. január 1-jén vagy azt követően kezdődő igénylési évekre vagy támogatási időszakokra vonatkozóan benyújtott támogatási kérelmekre és kifizetési kérelmekre legyen alkalmazandó,
                  
               ELFOGADTA EZT A RENDELETET:
         
            1. cikk
            A 640/2014/EU felhatalmazáson alapuló rendelet a következőképpen módosul:
            
                        1.
                     
                     
                        A 30. cikk a következőképpen módosul:
                        
                                    a)
                                 
                                 
                                    a (4) bekezdés helyébe a következő szöveg lép:
                                    
                                       „(4)   Ha a szarvasmarha-, juh- és kecskefélék azonosítási és nyilvántartási rendszerével kapcsolatos meg nem felelés esete áll fenn, a következőket kell alkalmazni:
                                       
                                                   a)
                                                
                                                
                                                   a mezőgazdasági üzem területén lévő azon szarvasmarhát, amely a két azonosító eszköze egyikét elveszítette, meghatározottnak kell tekinteni, feltéve, hogy a szarvasmarhafélék azonosítási és nyilvántartási rendszerének az 1760/2000/EK rendelet 3. cikke első bekezdésének b), c) és d) pontjában említett egyéb elemei alapján egyértelműen és egyedileg azonosítani lehet;
                                                
                                             
                                                   b)
                                                
                                                
                                                   a mezőgazdasági üzem területén lévő azon juhot vagy kecskét, amely egyik azonosító eszközét elveszítette, meghatározottnak kell tekinteni, feltéve, hogy az állat a 21/2004/EK rendelet 4. cikke (2) bekezdésének a) pontjával összhangban valamely első azonosító eszközzel továbbra is azonosítható, és feltéve, hogy a juh- és kecskefélék azonosítási és nyilvántartási rendszerének valamennyi egyéb előírása teljesül;
                                                
                                             
                                                   c)
                                                
                                                
                                                   ha egy, a mezőgazdasági üzem területén lévő szarvasmarha, juh vagy kecske mindkét azonosító eszközét elveszítette, meghatározottnak kell tekinteni, feltéve, hogy az 1760/2000/EK rendeletben vagy a 21/2004/EK rendeletben foglalt nyilvántartás, marhalevél, vagy adott esetben adatbázis vagy egyéb eszközök segítségével továbbra is egyedileg azonosítható, és feltéve, hogy az állattartó bizonyítani tudja, hogy már a helyszíni ellenőrzés bejelentése előtt intézkedéseket tett a helyzet orvoslására;
                                                
                                             
                                                   d)
                                                
                                                
                                                   ha a feltárt meg nem felelés a nyilvántartásban, a marhalevélben vagy az állatokra vonatkozó számítógépes adatbázisban szereplő hibás bejegyzésekkel kapcsolatos, de az adott támogatási rendszer vagy támogatási intézkedés 639/2014/EU felhatalmazáson alapuló rendelet 53. cikkének (4) bekezdésében meghatározottakon kívüli jogosultsági feltételei teljesítésének ellenőrzése szempontjából nem releváns, az érintett állatot csak akkor lehet nem meghatározottnak tekinteni, ha bármely 24 hónapos időszakban legalább két ellenőrzés alkalmával találnak ilyen hibás bejegyzést. Az érintett állatokat minden más esetben az első ténymegállapítás után nem meghatározott állatoknak kell tekinteni;
                                                
                                             
                                                   e)
                                                
                                                
                                                   amennyiben a feltárt meg nem felelés az állatokkal kapcsolatos események számítógépes adatbázisba történő késedelmes bejelentéséhez kapcsolódik, az érintett állatot meghatározottnak kell tekinteni, ha a bejelentésre a birtokon tartási időszak kezdete vagy a 639/2014/EU felhatalmazáson alapuló rendelet 53. cikkének (4) bekezdésével összhangban meghatározott referencia-időpont előtt került sor.
                                                
                                             A szarvasmarha-, juh- és kecskefélék azonosítási és nyilvántartási rendszerének bejegyzései, valamint a rendszerbe érkező bejelentések az illetékes hatóság által észlelt egyértelmű hibák esetén bármikor módosíthatók.”;
                                    
                                 
                              
                                    b)
                                 
                                 
                                    az (5) bekezdést el kell hagyni.
                                 
                              
                  
                        2.
                     
                     
                        A 31. cikk helyébe a következő szöveg lép:
                        
                           „31. cikk
                           Az állattartáshoz kapcsolódó támogatási rendszerek vagy az állattartáshoz kapcsolódó támogatási intézkedések keretében bejelentett állatok tekintetében meghatározott közigazgatási szankciók
                           
                              (1)   Azon támogatás teljes összegét, amelyre a kedvezményezett állattartáshoz kapcsolódó támogatási rendszer, állattartáshoz kapcsolódó támogatási intézkedés vagy ilyen támogatási intézkedés szerinti művelettípus keretében az érintett igénylési évben jogosult, a 30. cikk (3) bekezdésének megfelelően meghatározott állatlétszám alapján kell kifizetni, feltéve, hogy az adminisztratív vagy helyszíni ellenőrzések eredményeként:
                              
                                          a)
                                       
                                       
                                          legfeljebb három állat minősül nem meghatározottnak; és
                                       
                                    
                                          b)
                                       
                                       
                                          a nem meghatározott állatok egyedileg azonosíthatók az 1760/2000/EK rendeletben vagy a 21/2004/EK rendeletben meghatározott bármely módon.
                                       
                                    
                           
                              (2)   Ha háromnál több állat minősül nem meghatározottnak, akkor azon támogatás teljes összegét, amelyre a kedvezményezett az (1) bekezdésben említett támogatási rendszer vagy támogatási intézkedés, illetve ilyen támogatási intézkedés alá tartozó művelettípus keretében az érintett igénylési évben jogosult, az alábbiak szerint kell csökkenteni:
                              
                                          a)
                                       
                                       
                                          a (3) bekezdésnek megfelelően megállapítandó százalékkal, ha az nem több 20 %-nál;
                                       
                                    
                                          b)
                                       
                                       
                                          a (3) bekezdésnek megfelelően megállapítandó százalék kétszeresével, ha az 20 %-nál több, de 30 %-nál kevesebb.
                                       
                                    Amennyiben a (3) bekezdéssel összhangban megállapított százalék meghaladja a 30 %-ot, nem ítélhető oda a támogatás, amelyre a kedvezményezett a 30. cikk (3) bekezdése szerint a támogatási rendszer vagy támogatási intézkedés, illetve ilyen támogatási intézkedés alá tartozó művelettípus keretében az érintett igénylési évben jogosult lett volna.
                              Amennyiben a (3) bekezdéssel összhangban megállapított százalék meghaladja az 50 %-ot, nem ítélhető oda a támogatás, amelyre a kedvezményezett a 30. cikk (3) bekezdése szerint a támogatási rendszer vagy támogatási intézkedés, illetve ilyen támogatási intézkedés alá tartozó művelettípus keretében az érintett igénylési évben jogosult lett volna. Ezenkívül a kedvezményezettet további szankcióval kell sújtani, melynek összege megegyezik a bejelentett állatlétszám és a 30. cikk (3) bekezdésével összhangban meghatározott állatlétszám közötti különbségnek megfelelő támogatás összegével. Ha ez az összeg nem vonható le teljes mértékben a 908/2014/EU végrehajtási rendelet 28. cikkének megfelelően a meg nem felelés megállapításának naptári évét követő három naptári év folyamán, a fennmaradó egyenleget törölni kell.
                              Az e rendelet 30. cikkének (4) bekezdésében említettektől eltérő fajok esetében a tagállamok dönthetnek úgy, hogy az e cikk (1) és (2) bekezdése szerinti, három állatra vonatkozó küszöbértéktől eltérő értéket határoznak meg. Ezen érték meghatározásakor a tagállamok biztosítják, hogy a szám lényegében egyenértékű legyen az említett küszöbértékkel, figyelembe véve többek között a számosállategységeket és/vagy a nyújtott támogatás összegét.
                           
                           
                              (3)   A (2) bekezdésben említett százalékos arányok megállapításához a támogatási rendszerben, támogatási intézkedésben vagy művelettípusban nem meghatározottnak minősített állatok számát el kell osztani az adott támogatási rendszer, támogatási intézkedés vagy ilyen támogatási intézkedés szerinti művelettípus tekintetében az érintett igénylési évre vonatkozóan meghatározott állatok számával.
                           
                           
                              (4)   Amennyiben azon támogatás teljes összegének kiszámítása, amelyre a kedvezményezett valamely támogatási rendszer vagy támogatási intézkedés, illetve ilyen támogatási intézkedés alá tartozó művelettípus keretében az érintett igénylési évben jogosult, azoknak a napoknak a számán alapul, amelyeket a jogosultsági feltételeket teljesítő állatok a mezőgazdasági üzem területén töltenek, azon állatok számát, amelyek a (2) bekezdésben említettek szerint nem meghatározottnak minősülnek, szintén azoknak a napoknak a száma alapján kell kiszámítani, amelyeket a szóban forgó állatok a mezőgazdasági üzem területén töltenek.”
                           
                        
                     
                  
         
            2. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            A rendeletet a 2021. január 1-jén vagy azt követően kezdődő igénylési évekre vagy támogatási időszakokra benyújtott támogatási kérelmekre és kifizetési kérelmekre kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 19-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 549. o.
         
         
            (2)  A Bizottság 640/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek az integrált igazgatási és ellenőrzési rendszer, a kifizetések elutasítására és visszavonására vonatkozó feltételek, valamint a közvetlen kifizetésekre, a vidékfejlesztési támogatásokra és a kölcsönös megfeleltetésre alkalmazandó közigazgatási szankciók tekintetében történő kiegészítéséről (HL L 181., 2014.6.20., 48. o.).
         
            (3)  A Tanács 21/2004/EK rendelete (2003. december 17.) a juh- és kecskefélék azonosítási és nyilvántartási rendszerének létrehozásáról, valamint az 1782/2003/EK rendelet, továbbá a 92/102/EGK és a 64/432/EGK irányelv módosításáról (HL L 5., 2004.1.9., 8. o.).
         
            (4)  Az Európai Parlament és a Tanács 1760/2000/EK rendelete (2000. július 17.) a szarvasmarhák azonosítási és nyilvántartási rendszerének létrehozásáról, továbbá a marhahús és marhahústermékek címkézéséről, valamint a 820/97/EK tanácsi rendelet hatályon kívül helyezéséről (HL L 204., 2000.8.11., 1. o.).
         
            (5)  A Bizottság 639/2014/EU felhatalmazáson alapuló rendelete (2014. március 11.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU európai parlamenti és tanácsi rendelet kiegészítéséről és X. mellékletének módosításáról (HL L 181., 2014.6.20., 1. o.).